bluuebunny/crossref_metadata_2025 huggingface dataset:
Μετασχηματισμοί της υποκειμενικότητας και καθημερινότητα
Authors: Τζανάκης Μανόλης
Published: August 2021

Η διατριβή θέτει ως στόχο την εμπειρική διερεύνηση των μετασχηματισμών που ανακύπτουν στο πεδίο της καθημερινότητας με την ψυχιατρική μεταρρύθμιση που επιχειρείται από τα μέσα της δεκαετίας του 1980 στην Ελλάδα, η οποία αποβλέπει στη μετάβαση από το ασυλιακό στο κοινοτικό μοντέλο ψυχιατρικής περίθαλψης. Η εργασία εστιάζεται στα προτάγματα που ανακύπτουν με την εν λόγω ψυχιατρική μεταρρύθμιση τα οποία επικεντρώνονται στο υποκείμενο αναφοράς της κλινικής πράξης και της καθημερινής πρακτικής και στο μετασχηματισμό της θεραπευτικής σχέσης.
Τα μαθηματικά στο χώρο εργασίας και η σύνδεσή τους με την τυπική εκπαίδευση
Authors: Τριανταφύλλου Χρυσαυγή
Published: August 2021

Η παρούσα διδακτορική διατριβή επικεντρώνεται σε δύο ερευνητικά προβλήματα που αποτελούν τα αντικείμενα δύο ερευνητικών φάσεων. Στην Α΄ ερευνητική φάση, διάρκειας ενός έτους, ασχολείται με τη διερεύνηση μαθηματικών πρακτικών σε τρεις ομάδες τεχνικών του Οργανισμού Τηλεπικοινωνιών Ελλάδας αναζητώντας παράλληλα την ύπαρξη αμετάβλητων στοιχείων της μαθηματικής επιστήμης τα οποία διαπερνούν την ακαδημαϊκή και την παρούσα εργασιακή κοινότητα. Στη Β΄ ερευνητική φάση, διάρκειας οκτώ μηνών, εξετάζει κάτω και υπό ποιες προϋποθέσεις πέντε σπουδαστές ενός Τεχνολογικού Εκπαιδευτικού Ιδρύματος που πραγματοποιούν την πρακτική τους άσκηση στον ίδιο Οργανισμό είναι σε θέση να αναγνωρίσουν τα αμετάβλητα αυτά στοιχεία. Στην Α΄ ερευνητική φάση η Θεωρία Δραστηριότητας των Vygotsky, Leont’ ev και των συνεχιστών του έργου τους, Engeström & Cole, αποτελεί τη θεωρητική βάση της εργασίας. Τα ερευνητικά δεδομένα προκύπτουν από εθνογραφικής φύσης παρατηρήσεις αλλά και συζητήσεις με τους συμμετέχοντες. Η μαθηματική δραστηριότητα που αναγνωρίσαμε στο χώρο εργασίας ήταν πολύπλοκη και πλούσια αλλά πλήρως ενταγμένη στο πλαίσιο αναφοράς της. Ειδικότερα, αναγνωρίσαμε και ταξινομήσαμε τα μαθηματικά εργαλεία τα οποία διαμεσολαβούσαν στις κεντρικές καθημερινές εργασιακές δραστηριότητες των τεχνικών και αναδείξαμε τους τρόπους με τους οποίους αυτά εμπλέκονταν με τα τεχνικής φύσης εργαλεία τους. Ταυτόχρονα αναγνωρίσαμε αμετάβλητα μαθηματικά στοιχεία στις μαθηματικές έννοιες, στο τρόπο κατανόησής τους από τους τεχνικούς και σε μαθηματικές διαδικασίες που οι ίδιοι χρησιμοποιούσαν για την επίτευξη των εργασιακών τους στόχων. Στην Β΄ ερευνητική φάση τα ερευνητικά δεδομένα προέρχονται από διερευνητικής και παρεμβατικής φύσης συνεντεύξεις με τους σπουδαστές και εθνογραφικές παρατηρήσεις. Μέσα από τις διερευνητικής φύσης συνεντεύξεις καταγράψαμε τις στάσεις των σπουδαστών ως μέλη της σπουδαστικής και της συγκεκριμένης εργασιακής κοινότητας και αναζητήσαμε μαθηματικές πρακτικές που ανέπτυξαν ως μαθητευόμενοι στην παρούσα εργασιακή τους κοινότητα. Οι μαθηματικές πρακτικές που ανέπτυξαν οι σπουδαστές, έστω και ασυνείδητα, είχαν άμεση εξάρτηση από τα εργαλεία και τους εργασιακούς στόχους της κάθε κοινότητας και αφορούσαν την ικανότητα οπτικοποίησης και την ανάγνωση και ερμηνεία σύνθετων οπτικών αναπαραστάσεων. Τέλος, μέσα από μια σειρά παρεμβατικής φύσης συνεντεύξεων αναλύσαμε με εργαλεία σημειωτικής τη δραστηριότητα που ανέπτυξαν οι ίδιοι σπουδαστές στην προσπάθεια ερμηνείας αυθεντικών αναπαραστάσεων με σκοπό τη σύνδεση κοινών μαθηματικών εννοιών που συναντώνται στην ακαδημαϊκή και στην παρούσα εργασιακή κοινότητα. Οι έννοιες αυτές αφορούσαν το θεσιακό σύστημα αρίθμησης και τη συναρτησιακή σχέση αντίστασης, μήκους, διαμέτρου χάλκινων καλωδίων. Καταλήγουμε, καταγράφοντας τα χαρακτηριστικά που προάγουν και αναστέλλουν, τη μεταφορά της γνώσης στο νέο κοινωνικό-πολιτισμικό πλαίσιο. Στο τέλος της διατριβής καταγράφονται και αναλύονται οι εκπαιδευτικές προεκτάσεις της έρευνας.
Τυχαία πολύτοπα
Authors: Μαρκουλάκης Νικόλαος
Published: August 2021

The main result of the Thesis is a lower bound for the maximal possible number of facets of a 0/1 polytope in Rn. By definition, a 0/1 polytope is the convex hull of a subset of the vertices of [0, 1]n.In general, if P is a polytope in Rn, we write fn−1(P) for the number of its facets. Let g(n) := max ©fn−1(Pn) : Pn a 0/1 polytope in Rn ª. Fukuda and Ziegler asked what the behaviour of g(n) is as n → ∞. The best known upper bound to date is g(n) ≤ 30(n − 2)! (for n large enough), which is established by Fleiner, Kaibel and Rote. Regarding lower bounds, a major breakthrough was made by B´ar´any and P´or who proved that g(n) ≥ ³cn log n´n/4, where c > 0 is an absolute constant. We show that the exponent n/4 can in fact be improved to n/2: There exists a constant c > 0 such that g(n) ≥ µ cn log n¶n/2. The existence of 0/1 polytopes with many facets is established by a refinement of the probabilistic method developed by B´ar´any and P´or. We work with ±1 polytopes (i.e., polytopes whose vertices are sequences of signs). Let X1, . . . , Xn be independent and identically distributed ±1 random variables, defined on some probability space (Ω, F, P), with distribution P(X = 1) = P(X = −1) = 1 2. Set X~ = (X1, . . . , Xn) and, for a fixed N satisfying n < N ≤ 2 n, consider N independent copies X~1, . . . , X~ N of X~ . This procedure defines the random0/1 polytope KN = conv{X~1, . . . , X~ N }. Under some restrictions on the range of values of N, we obtain a lower bound for the expected number of facets E[fn−1(KN )], for each fixed N:There exist two positive constants a and b such that: for all sufficiently large n, and all N satisfying na ≤ N ≤ exp(bn), one has that E[fn−1(KN )] ≥ µ log Na log n¶n/2. For the lower bound for g(n) one only has to choose N = bexp(bn/ log n)c. The second part of the Thesis is related to the strong form of Sylvester’s classical problem about random points uniformly distributed in plane convexregions. We prove the following two facts: (1) If K is a plane convex body with area |K| = 1 and if AK denotes the distribution function of the area of a random triangle in K, then AK(α) ≥ A∆(α) for all α > 0, where ∆ is a triangle. If AK = A∆ then K is a triangle. (2) If K is a symmetric plane convex body with area |K| = 1 and if BK denotes the distribution function of the area of a random symmetric parallelogram in K, then BK(α) ≥ BP (α) for all α > 0, where P is a parallelogram. If BK = BP then K is a parallelogram.
Διερεύνηση των καινοτόμων στοιχείων των εταιρικών σχολικών συμπράξεων
Authors: Διαμαντοπούλου Αναστασία
Published: August 2021

Η παρούσα διατριβή διερευνά τα καινοτόμα στοιχεία και τις προβληματικές παραμέτρους των εταιρικών σχολικών συμπράξεων, με βάση τη συμμετοχή δύο ελληνικών σχολείων σε ευρωπαϊκή σχολική σύμπραξη (Comenius 1). Στη συνέχεια, προχωρά σε σύγκριση των δύο προγραμμάτων σε σχέση με τα κριτήρια αξιολόγησης που προσδιορίστηκαν πριν την έναρξη της έρευνας. Για το σκοπό αυτό, δόθηκαν συνεντεύξεις από τους εμπλεκόμενους εκπαιδευτικούς και απαντήθηκαν ερωτηματολόγια από τους συμμετέχοντες μαθητές και τους γονείς τους. Οι μεν εκπαιδευτικοί αναφέρθηκαν σε ζητήματα όπως η ιστορία και οι στόχοι των σχολικών συμπράξεων, τα οφέλη που αποκόμισαν μαθητές και εκπαιδευτικοί, τα προϊόντα που παρήχθησαν, οι μεθοδολογικές παράμετροι που πλαισίωσαν τα εν λόγω σχέδια, η διαχείριση των συμπράξεων, η αξιολόγηση και διάδοση των σχεδίων καθώς και το μέλλον παρόμοιων πρωτοβουλιών. Οι δε μαθητές ρωτήθηκαν για τους στόχους του προγράμματος, τα οφέλη που αποκόμισαν από τη συμμετοχή τους σε αυτό, τις μεθοδολογικές παραμέτρους που συνόδευσαν την εφαρμογή των σχεδίων, ενώ προέβησαν και σε αξιολογικές κρίσεις για το περιεχόμενο και τις δραστηριότητες των εν λόγω προγραμμάτων. Οι γονείς των εμπλεκόμενων μαθητών έκαναν αναφορά στους στόχους των προγραμμάτων, τα οφέλη που αποκόμισαν τα παιδιά τους από τις συμπράξεις και το βαθμό συμμετοχής των παιδιών τους και των ιδίων στα εν λόγω προγράμματα. Σε αυτό το πλαίσιο, επιχειρήθηκε σύνθεση των αποτελεσμάτων των ποιοτικών και ποσοτικών προσεγγίσεων με τη βοήθεια της τριγωνοποίησης (εκπαιδευτικοί, μαθητές, γονείς) και για τα δύο προγράμματα, και αξιολογήθηκαν τα αποτελέσματα της έρευνας σε σχέση με τα ερευνητικά ερωτήματα. Οι ενδιαφερόμενοι συμφώνησαν σε αρκετά ζητήματα, ενώ δεν έλειψαν και οι διαφορετικές εκτιμήσεις για το περιεχόμενο και τις δραστηριότητες των εν λόγω συμπράξεων. Αν και, όπως διαπιστώθηκε, οι σχολικές συμπράξεις συνιστούν φορέα αλλαγής στο σύγχρονο σχολείο, δεν έχουν διερευνηθεί από το αρμόδιο υπουργείο οι δυνατότητες για την ενσωμάτωση των καινοτόμων στοιχείων τους στην επίσημη εκπαίδευση. Ωστόσο, είναι σαφές πως η φιλοσοφία των σχολικών συμπράξεων και των υπόλοιπων προαιρετικών προγραμμάτων βρίσκεται στη σωστή κατεύθυνση. Αυτό που πρέπει να ληφθεί υπόψη είναι το θέμα της διαχείρισης της εκπαιδευτικής αλλαγής που προτείνεται μέσω των σχολικών συμπράξεων, της δημιουργίας δομών παρακολούθησης και αξιοποίησης των δεδομένων, της συνεργασίας όλων των φορέων που εμπλέκονται στην εκπαιδευτική διαδικασία, της επιμόρφωσης των εκπαιδευτικών και της συνεπούς υποστήριξης του εγχειρήματος.
Κατοχή και αντίσταση στην Αχαΐα
Authors: Φιλοσόφου Μαρία
Published: August 2021

Στόχος της εργασίας μας ήταν η μελέτη, μέσα από πρωτογενείς κυρίως πηγές, της περιόδου κατοχής στην Αχαΐα. Ειδικότερα θελήσαμε να δείξουμε πως επηρεάστηκαν η ζωή του άμαχου πληθυσμού και η εκπαιδευτική διαδικασία από την κατάκτηση, την Κατοχή και την Αντίσταση. Υπό το πρίσμα αυτό διερευνήσαμε τις σχέσεις του άμαχου πληθυσμού με τους κατακτητές και την Αντίσταση και τη θέση του σχολείου,εκπαιδευτικών και μαθητών/φοιτητών στις νέες συνθήκες. Όπου κρίθηκε απαραίτητο αναφερθήκαμε σε άλλες περιοχές της Ελλάδας με στόχο την συγκριτική ανάγνωση των τεκταινομενων στην Αχαΐα. Η έρευνά μας περιστράφηκε γύρω από τρία βασικά ερωτήματα: τις επιπτώσεις της Κατοχής και της Αντίστασης στην καθημερινότητα των ανθρώπων, τις αντιδράσεις των Αχαιών στην προπαγάνδα και τα αντίποινα των κατακτητών και, τέλος, τα προβλήματα της εκπαίδευσης και τις πρακτικές του εκπαιδευτικού κόσμου. Από την έρευνά μας καταλήξαμε στα εξής συμπεράσματα: Α) Η αντίσταση στην Αχαΐα υπήρξε σχεδόν καθολική. Ήταν ηπιότερη απέναντι στους Ιταλούς, περισσότερο οργανωμένη και καλυμμένη απέναντι στους Γερμανούς. Αναλύονται διεξοδικά οι λόγοι της γενικευμένης αντίστασης και αναφορέρονται οι επιπτώσεις των αντιποίνων. Β)Στην αντίσταση κατά των κατακτητών, επισημαίνεται ο ιδιαίτερος ρόλος του ΕΑΜ, το οποίο κατάφερε να πλησιάσει τους πολίτες κάθε κοινωνικής ομάδας, μέσα από ένα πλήθος οργανώσεων οι οποίες κάλυπταν κάθε πτυχή του κοινωνικού βίουκαι απαντούσαν σε σύγχρονες και χρόνιες ανάγκες του πολίτη,ανάγκες στις οποίες το επίσημο κράτος δεν μπόρεσε ποτέ να ανταποκριθεί. Γ) Η κατάκτηση άλλαξε τα δεδομένα του σχολείου. Απάντηση στα τρέχοντα και τα χρόνια προβλήματα της εκπαίδευσης προσπάθησαν να δώσουν οι αντιστασιακές οργανώσεις ΕΔΕΣ και ΕΑΜ, κυρίως η δεύτερη. Το ΕΑΜ πρωτοστάτησε, επιπλέον, στην αντίσταση στον εκπαιδευτικό χώρο. Η συμμετοχή των φορέων της εκπαίδευσης στην Αντίσταση ήταν σχεδόν καθολική.
Μελέτη γνώσεων και στάσεων μαθητών λυκείου έναντι θεμάτων βιοτεχνολογίας και γενετικής
Authors: Γιασεμής Ηλίας
Published: August 2021

Στη διατριβή αυτή παρουσιάζονται τα αποτελέσματα έρευνας σε δείγμα 1019 μαθητών και μαθητριών της Γ΄ τάξης (1,48 % του μαθητικού πληθυσμού) Γενικού Λυκείου, του σχολικού έτους 2007 – 08. Ο στόχος της έρευνας τριπλός: πρώτον η διερεύνηση των γνώσεων των μαθητών σε βασικές έννοιες και μηχανισμούς της μοριακής γενετικής καθώς και διαδικασιών της γενετικής μηχανικής. Δεύτερον, η αποτύπωση των στάσεων έναντι σύγχρονων εφαρμογών της βιοτεχνολογίας καθώς και των κριτηρίων που χρησιμοποιούν οι μαθητές για να αιτιολογήσουν την στάση τους και τρίτον, η συσχέτιση μεταξύ των γνώσεων και των στάσεων. Σύμφωνα με τα αποτελέσματά μας, οι μαθητές αντιμετωπίζουν σοβαρά προβλήματα γνώσεων στους προαναφερθέντες τομείς. Οι κύριες δυσκολίες τους εντοπίζονται στην κατανόηση της λειτουργίας του γονιδίου και της σύνδεσής του με άλλες δομές (πρωτεΐνες και χρωμοσώματα), στη γνώση της ύπαρξης του ίδιου γενετικού υλικού σε όλα τα κύτταρα ενός οργανισμού καθώς και στην άγνοια για την διαφορική έκφραση των γονιδίων στα διάφορα είδη κυττάρων και τέλος στη γνώση της καθολικότητας του γενετικού κώδικα. Επίσης, οι μαθητές δεν γνωρίζουν την έννοια του όρου «Βιοτεχνολογία» και τις σύγχρονες εφαρμογές της και συγχέουν τη Βιοτεχνολογία με τη Βιολογία, χωρίς να εστιάζουν στον όρο «τεχνολογία» που η πρώτη εμπεριέχει, όπως επίσης και τη γενετική μηχανική με τη μοριακή βιολογία. Όσον αφορά τη στάση έναντι εφαρμογών της σύγχρονης βιοτεχνολογίας, οι μαθητές εμφανίζονται θετικοί στη χρήση της γενετικής ανάλυσης, στη θεραπευτική κλωνοποίηση και στη γονιδιακή θεραπεία, ενώ εμφανίζονται αρνητικοί έναντι των ΓΤΟ, καθώς και έναντι της αναπαραγωγικής κλωνοποίησης και της επιλογής γενετικών χαρακτηριστικών. Τέλος, όσον αφορά τη σχέση μεταξύ γνώσεων και στάσεων φαίνεται ότι η καλύτερη γνώση επηρεάζει τη στάση, όχι όμως με ενιαίο τρόπο: σε άλλες εφαρμογές της βιοτεχνολογίας η στάση είναι θετική και σε άλλες αρνητική. Έτσι, αυτοί που έχουν περισσότερες γνώσεις γενετικής και βιοτεχνολογίας, είναι πιο θετικοί κυρίως έναντι της γονιδιακής θεραπείας και δευτερευόντως έναντι των ΓΤΟ, ενώ είναι πιο αρνητικοί στην αναπαραγωγική κλωνοποίηση και την επιλογή χαρακτηριστικών των απογόνων. Επίσης, δεν εμφανίζεται διαφοροποίηση (στατιστικά σημαντική) σε σχέση με τα διάφορα γενετικά τεστ για λόγους δικαιοσύνης και υγείας, ούτε επίσης και για τη θεραπευτική κλωνοποίηση. Με βάση τα αποτελέσματά μας αναφορικά με τα κριτήρια υιοθέτησης στάσεων των μαθητών έναντι εφαρμογών της βιοτεχνολογίας, φαίνεται ότι αυτά ήταν κυρίως η επίκληση κινδύνων, η επίκληση χρησιμότητας και τέλος η επίκληση ηθικής. Η επίκληση γνώσης δεν ήταν ιδιαίτερα συχνή.
Η οικοδόμηση της έννοιας "ενέργεια" και της κοινωνικής χρήσης της από μαθητές της ε' δημοτικού του ελληνικού σχολείου
Authors: Δελέγκος Νικόλαος
Published: August 2021

Στη διατριβή αυτή παρουσιάζονται τα αποτελέσματα έρευνας σχετικής με το σχεδιασμό, εφαρμογή και αξιολόγηση μιας διδακτικής ακολουθίας για την έννοια της ενέργειας η οποία απευθύνεται σε μαθη-τές/τριες της ε΄ τάξης του ελληνικού δημοτικού σχολείου. Η διδακτική αυτή ακολουθία βασίζεται στις αρχές της ‘καινοτομικής’ και ‘εποικοδομητικής’ προσέγγισης για τη διδασκαλία και μάθηση των φυσι-κών επιστημών και εξετάζονται αφ’ ενός τα επιστημολογικά χαρακτηριστικά του εννοιολογικού περιε-χομένου της ακολουθίας αυτής και αφ’ ετέρου αν μπορεί να οδηγήσει μαθητές/τριες αυτής της εκπαι-δευτικής βαθμίδας να εμφανίσουν γνωστική πρόοδο στο συγκεκριμένο θέμα. Σύμφωνα με τα αποτελέ-σματα της έρευνας, εκτιμάται ότι το ‘μοντέλο των ενεργειακών αλυσίδων’ αποτελεί ένα επιστημολογικά έγκυρο, συμβατό προς τις γνωστικές δυνατότητες των παιδιών και διδακτικά αποτελεσματικό διδακτικό μετασχηματισμό της επιστημονικής γνώσης σε σχολική γνώση. Πιο συγκεκριμένα, παρέχονται ενδείξεις σύμφωνα με τις οποίες οι μαθητές/τριες μετά το πέρας της σχετικής διδασκαλίας είναι δυνατόν να οι-κοδομήσουν τόσο στο ποιοτικό όσο και στο ποσοτικό επίπεδο ένα ενεργειακό μοντέλο με το οποίο (α) να περιγράφουν χρησιμοποιώντας την έννοια της ενέργειας, τόσο στο ποιοτικό όσο και στο ποσοτικό επίπεδο, τη λειτουργία απλών τεχνολογικών συστημάτων όπου εμπλέκονται μηχανικά, θερμικά και η-λεκτρικά φαινόμενα, (β) να μετρούν ποσότητες ενέργειας σε απλά τεχνολογικά συστήματα του σχολι-κού εργαστηρίου και (γ) να περιγράφουν, εξηγούν και προβλέπουν την ενεργειακή συμπεριφορά οικια-κών τεχνολογικών συστημάτων.
Χαρακτηρισμός της ποιότητας του αέρα σε εσωτερικούς χώρους με χρήση μικροπεριβαλλοντικών μοντέλων.
Authors: Γλυτσός Θεόδωρος
Published: August 2021

Ο σύγχρονος άνθρωπος είναι αναγκασμένος να περνάει ένα μεγάλο μέρος του καθημερινού του χρόνου σε εσωτερικούς χώρους (σπίτι, γραφείο, αυτοκίνητο ή μέσα μαζικής μεταφοράς). Επομένως είναι σημαντικό να εξεταστεί η επιβάρυνση της υγείας του από ρύπους που εκπέμπονται ή εισέρχονται στο εσωτερικό περιβάλλον. Τα αιωρούμενα σωματίδια αποτελούν ένα σημαντικό ατμοσφαιρικό ρυπαντή με ποικίλες επιδράσεις στην καθημερινή ζωή των ανθρώπων. Τα αιωρούμενα σωματίδια μπορούν να εισέλθουν στον ανθρώπινο οργανισμό είτε μέσω της αναπνευστικής οδού, είτε μέσω της κατάπωσης τους από το στόμα (εναπόθεση στις τροφές) και να προκαλέσουν επιδράσεις στην υγεία από απλό βήχα μέχρι καρκίνο των πνευμόνων ανάλογα με το μέγεθος και τη χημική τους σύσταση. Στα πλαίσια της παρούσας διδακτορικής διατριβής αναπτύχθηκε μικροπεριβαλλοντικό μοντέλο που περιγράφει τη δυναμική των αιωρούμενων σωματιδίων σε εσωτερικούς χώρους. Το μοντέλο μπορεί να εφαρμοστεί για την εκτίμηση της συγκέντρωσης μάζας ή αριθμού αιωρούμενων σωματιδίων. Το μοντέλο αξιολογήθηκε με πειραματικά δεδομένα από εσωτερικούς χώρους τριών Ευρωπαϊκών πόλεων και πειραματικά δεδομένα που ελήφθησαν στο εργαστήριο κάτω από ελεγχόμενες συνθήκες. Στη συνέχεια σε συνδυασμό με υπάρχων εργαλείο εύρεσης χαρακτηριστικών φασματικής κατανομής πραγματοποιήθηκε μια ολοκληρωμένη μελέτη των φυσικών χαρακτηριστικών των αιωρούμενων σωματιδίων (φασματική κατανομή μεγέθους, συγκέντρωση σωματιδίων ανάλογα με το μέγεθος). Επίσης πραγματοποιήθηκε προσδιορισμός της ποσοτικής επίδρασης της εξωτερικής συγκέντρωσης και των εκπομπών από εσωτερικές πηγές στη συγκέντρωση αιωρούμενων σωματιδίων εσωτερικού χώρου. Επιπλέον υπολογίστηκαν χρονικά μεταβαλλόμενοι ρυθμοί εκπομπής από πηγές εσωτερικού χώρου και αναπτύχθηκε μια ολοκληρωμένη μεθοδολογία για τη μελέτη της ποιότητας του αέρα μέσω συνδυασμού πειραματικών μετρήσεων και μοντελοποίησης των δεδομένων. Τέλος το μοντέλο εφαρμόστηκε για την εκτίμηση της επικινδυνότητας των εκπομπών σε χώρους χημικής βιομηχανίας.
Ποιότητα χρηματοοικονομικών καταστάσεων
Authors: Τσιπουρίδου Μαρία
Published: August 2021

Τα τελευταία χρόνια, η Ελλάδα βιώνει τις επιπτώσεις τριών σημαντικών χρηματοοικονομικών γεγονότων. Αρχικά, η εφαρμογή των Διεθνών Προτύπων Χρηματοοικονομικής Αναφοράς (IFRS) σε όλες τις εισηγμένες στο Χρηματιστήριο Αξιών Αθηνών (XAA) εταιρίες, από την 1η Ιανουαρίου 2005, αποσκοπούσε στη βελτίωση της ποιότητας της χρηματοοικονομικής πληροφόρησης και στην Ελλάδα, η οποία είχε δεχθεί συχνά κριτική για την πρακτική της χειραγώγησης των κερδών και την αναποτελεσματικότητα του εξωτερικού ελέγχου. Στη συνέχεια, η παγκόσμια κρίση του 2007, και κυριότερα, η συνεχιζόμενη ελληνική κρίση χρέους, έχουν δημιουργήσει ένα νέο οικονομικό περιβάλλον, που επαναφέρει θεμελιώδη ερωτήματα, σχετικά με το επίπεδο ανεξαρτησίας και το ρόλο των ορκωτών ελεγκτών στη διατήρηση της εμπιστοσύνης των χρηστών στις οικονομικές καταστάσεις και τις εκθέσεις ελέγχου. Σε πρώτο στάδιο, προβαίνουμε σε μια διεξοδική επισκόπηση της αρθρογραφίας. Η επισκόπηση περιλαμβάνει θέματα ποιότητας χρηματοοικονομικής πληροφόρησης, χειραγώγησης κερδών, ποιότητας και ανεξαρτησίας ελέγχου, εμπιστοσύνης και επαγγελματικού σκεπτικισμού, που είναι βασικές έννοιες της ελεγκτικής. Σε δεύτερο στάδιο, πραγματοποιούμε δυο εμπειρικές αναλύσεις. Στην πρώτη ανάλυση εξετάζουμε τη σχέση μεταξύ της χειραγώγησης των κερδών, υπό το πρίσμα των μη κανονικών δεδουλευμένων, και της ελεγκτικής πληροφόρησης, υπό το πρίσμα του μεγέθους της ελεγκτικής εταιρίας (Big 4 vs. non-Big 4) και του είδους της έκθεσης ελέγχου (με σύμφωνη γνώμη vs. διαφοροποιημένη γνώμη). Βάσει δείγματος εισηγμένων εταιριών στο ΧAA σε περίοδο πενταετίας, καταλήγουμε στο ότι το μέγεθος της ελεγκτικής εταιρίας δεν επηρεάζει τον βαθμό της χειραγώγησης των αποτελεσμάτων και η γνωμοδότηση της ελεγκτικής εταιρίας δεν εκδίδεται εις απάντηση στην ωφελιμιστική συμπεριφορά των διευθυντικών στελεχών. Στη δεύτερη εμπειρική ανάλυση, στόχος μας είναι να εξετάσουμε τη σχέση ανάμεσα στην ανεξαρτησία των ελεγκτών, που μετράται από την προθυμία τους να εκδώσουν διαφοροποιημένη έκθεση ελέγχου αβεβαιότητας συνέχισης δραστηριότητας, και τη χειραγώγηση κερδών, που μετράται από τα μη κανονικά δεδουλευμένα. Συνολικά, τα αποτελέσματα υποδεικνύουν ότι τα μη κανονικά δεδουλευμένα συνδέονται αρνητικά με την απόφαση γνωμοδότησης για αβεβαιότητα συνέχισης δραστηριότητας, κατά τα δύο πρώτα έτη της υιοθέτησης των IFRS. Η αρνητική σχέση όμως πηγάζει από τις απαιτήσεις συμμόρφωσης στα IFRS και όχι από τη χειραγώγηση κερδών. Εξετάζοντας τις εκθέσεις των ελεγκτών που είναι διαφοροποιημένες για άλλους λόγους, πέρα από την αβεβαιότητα συνέχισης δραστηριότητας, τεκμηριώνουμε ότι τα μη κανονικά δεδουλευμένα δεν έχουν σχέση με την απόφαση ελεγκτικής γνωμοδότησης. Συμπερασματικά, τα αποτελέσματα υποδηλώνουν ότι η χειραγώγηση κερδών δεν άγει τη γνωμοδότηση του ελεγκτή, η οποία μπορεί να αποδοθεί στους οικονομικούς δεσμούς των ελεγκτών με τους πελάτες τους, κατά τη διάρκεια των πρώτων ετών υιοθέτησης των IFRS, αλλά και κατά τα επόμενα χρόνια χρηματοοικονομικών κρίσεων.
Η οικονομετρική διερεύνηση των επιπτώσεων των θεσμικών αλλαγών στις ροές των ξένων άμεσων επενδύσεων μεταξύ των χωρών του TRIAD
Authors: Σμαραγδή Ειρήνη
Published: August 2021

Η παρούσα μελέτη συντάχθηκε για να υποβληθεί ως διδακτορική διατριβή στο τμήμα Οικονομικών Επιστημών του Αριστοτελείου Πανεπιστημίου Θεσσαλονίκης. Το θέμα το οποίο διαπραγματεύεται είναι η επιρροή που άσκησαν οι θεσμικές αλλαγές του Προγράμματος της Ενιαίας Αγοράς και της Οικονομικής Νομισματικής Ένωσης, που έλαβαν χώρα στην Ευρώπη το 1992 και το 1999 αντίστοιχα, στις ροές Ξένων Άμεσων Επενδύσεων (ΞΑΕ) α) από την Ιαπωνία και τις ΗΠΑ προς τα κράτη της Ευρωπαϊκής Ένωσης, β) από τις ΗΠΑ προς τα ίδια μέλη της Ε.Ε. ανά βιομηχανικό κλάδο και γ) ανάμεσα στα κράτη- μέλη της Ε.Ε.. Στα πλαίσια αυτής της προσπάθειας επιλέχθηκε και χρησιμοποιήθηκε η πιο κατάλληλη μεθοδολογία που είναι ικανή να ελέγξει την ύπαρξη μοναδιαίας ρίζας με την παράλληλη ύπαρξη διαρθρωτικών αλλαγών στις υπό εξέταση ροές ΞΑΕ. Στο κεφάλαιο 2 παρουσιάζονται οι αρχές της Διεθνούς Παραγωγής και μια ιστορική αναδρομή της εξέλιξης των ΞΑΕ παγκοσμίως και στην Ε.Ε., ειδικότερα. Στα κεφάλαια 3 και 4 έγινε προσπάθεια να περιγραφούν οι θεωρητικές και εμπειρικές έρευνες και προσπάθειες απάντησης στο ερώτημα αναφορικά με τις συνθήκες δημιουργίας και επέκτασης των πολυεθνικών επιχειρήσεων. Η περιγραφή της μεθοδολογίας που χρησιμοποιήθηκε περιγράφεται στο κεφάλαιο 5, ενώ στα κεφάλια 7, 8 και 9 παρουσιάζονται τα εμπειρικά αποτελέσματα που αφορούν τις ροές ΞΑΕ από τις ΗΠΑ και την Ιαπωνία, από τις ΗΠΑ σε επίπεδο βιομηχανικών κλάδων και ανάμεσα στα κράτη της Ευρωπαϊκής Ένωσης, αντίστοιχα. Τα αποτελέσματα αυτής της διατριβής παρουσιάζονται στο κεφάλαιο 10.
Η οικονομετρική διερεύνηση της επίδραση της τιμής του πετρελαίου και της μεταβλητότητάς του στις διεθνείς και την ελληνική χρηματιστηριακή αγορά και οι γενικότερες μακροοικονομικές επιπτώσεις στην ελληνική οικονομία
Authors: Λάκε Ανδρέας-Έκτορας
Published: August 2021

Στην παρούσα διατριβή επιχειρείται η διερεύνηση της διάχυσης των επιπτώσεων της μεταβλητότητας των τρεχουσών χρηματιστηριακών τιμών και των τιμών του πετρελαίου στην περίπτωση των Ηνωμένων Πολιτειών, του Ηνωμένου Βασιλείου, της Γερμανίας και της Ελλάδας. Παράλληλα, εστιάζοντας στην περίπτωση της Ελλάδας και προκειμένου να καταλήξουμε σε εμπεριστατωμένα αποτελέσματα, όσον αφορά την συμπεριφορά των χρηματιστηριακών αποδόσεων, θα ερευνηθεί και η σχέση των χρηματιστηριακών αποδόσεων με συγκεκριμένες μακροοικονομικές μεταβλητές. Ειδικότερα, η μελέτη επιχειρεί να ερευνήσει την σχέση της τιμής του πετρελαίου με το ελληνικό χρηματιστήριο, το ΑΕΠ, τα επιτόκια και τον πληθωρισμό. Στα πλαίσια ικανοποίησης των προαναφερθέντων στόχων θα γίνει η κατάλληλη οικονομετρική εξειδίκευση, έτσι ώστε με τη χρήση των κατάλληλων μεθοδολογιών να παραχθούν ικανοποιητικές αναλύσεις σχετικά με τις σχέσεις που αναπτύσονται μεταξύ των υπο εξέταση μεταβλητών. Λαμβάνοντας υπόψη τα παραπάνω, η εργασία επικεντρώνεται στην έννοια της μεταβλητότητας και την επίδραση της στις χρηματιστηριακές αποδόσεις. Δεδομένου ότι η διατριβή επικεντρώνεται σε μεγάλο βαθμό στην μεταβλητότητα τόσο των συμβολαίων μελλοντικής εκπλήρωσης, των χρηματιστηριακών δεικτών, όσο και τις αποδόσεις της τιμής του πετρελαίου, προκειμένου να ποσοτικοποιηθεί η μεταβλητότητα χρησιμοποιήθηκαν μοντέλα της γενικευμένης υπό συνθήκη μεταβλητότητας (GARCH) και πιο συγκεκριμένα, η εκθετική τους μορφή (E-GARCH). Σε αυτή την μορφή, η υπό συνθήκη διακύμανση εκφράζεται σε εκθετική μορφή, έτσι ώστε να είναι πάντα θετική. Στην συνέχεια, χρησιμοποιούνται τα διαρθρωτικά υποδείγματα ταυτόχρονων εξισώσεων, γνωστά ως «SEM», όπου σε αντίθεση με τα συμβατικά συστήματα αυτοπαλίνδρομων εξισώσεων (VAR), συμπεριλαμβάνει και τις τρέχουσες τιμές των ενδογενών μεταβλητών ως προκαθορισμένες μεταβλητές των εξισώσεων του συστήματος. Το εν λόγω σύστημα στην συνέχεια, με τη διαδικασία επιλογής γνωστή και ως “From general to specific” στη διεθνή βιβλιογραφία, μετασχηματίστηκε σε ένα μικρότερου μεγέθους ως προς τον αριθμό των υπό εκτίμηση παραμέτρων υπόδειγμα, για το οποίο ως κατάλληλη μεθοδολογία εκτίμησης υιοθετήθηκε η μέθοδος SURE.
On variance reduction for Markov chain Monte Carlo
Authors: Τσούρτη Ζωή
Published: August 2021

In the present thesis we are concerned with appropriate variance reduction methods for specific classes of Markov Chain Monte Carlo (MCMC) algorithms. The variance reduction method of main interest here is that of control variates. More particularly, we focus on control variates of the form U = G − P G, for arbitrary function G, where P G stands for the one-step ahead conditional expectation, that have been proposed by Henderson (1997). A key issue for the efficient implementation of control variates is the appropriate estimation of corresponding coefficients. In the case of Markov chains, this involves the solution of Poisson equation for the function of initial interest, which in most cases is intractable. Dellaportas & Kontoyiannis (2012) have further elaborated on this issue and they have proven optimal results for the case of reversible Markov chains, avoiding that function. In this context, we concentrate on the implementation of those results for MetropolisHastings (MH) algorithm, a popular MCMC technique. In the case of MH, the main issue of concern is the assessment of one-step ahead conditional expectations, since these are not usually available in closed form expressions. The main contribution of this thesis is the development and evaluation of appropriate techniques for dealing with the use of the above type of control variates in the MH setting. The basic approach suggested is the use of Monte Carlo method for estimating one-step ahead conditional expectations as empirical means. In the case of MH this is a straightforward task requiring minimum additional analytical effort. However, it is rather computationally demanding and, hence, alternative methods are also suggested. These include importance sampling of the available data resulting from the algorithm (that is, the initially proposed or finally accepted values), additional application of the notion of control variates for the estimation of P G’s, or parallel exploitation of the values that are produced in the frame of an MH algorithm but not included in the resulting Markov chain (hybrid strategy). The ultimate purpose is the establishment of a purely efficient strategy, that is, a strategy where the variance reduction attained overcomes the additional computational cost imposed. The applicability and efficiency of the methods is illustrated through a series of diverse applications.
Asymptotic expansions of econometric estimators in time series models
Authors: Κυριακοπούλου Δήμητρα
Published: August 2021

Techniques for approximating probability distributions like the Edgeworth expansion have a long history in time series models. The purpose of this thesis is to give a detailed study of the asymptotic properties of the Moving Average (MA) and the Exponential GARCH (EGARCH) models. Extending the results in Sargan (1976) [80] and Tanaka (1984) [87], we derive the asymptotic expansions of the distribution, the bias and the mean squared error of the MM and QML estimators of the first order autocorrelation and the MA parameter for the MA(1) model. It turns out that the asymptotic properties of the estimators depend on whether the mean of the process is known or estimated. A comparison of the moment expansions, either in terms of bias or MSE, reveals that there is not uniform superiority of neither of the estimators, when the mean of the process is estimated. This is also confirmed by simulations. In the zero-mean case, and on theoretical grounds, the QMLEs are superior to the MM ones in both bias and MSE terms. The results are important for bias correction and increasing the efficiency of the estimators. Next, we derive the bias approximations of the ML and QML estimators of the EGARCH(1,1) parameters and we check our theoretical results through simulations. With the approximate bias expressions up to O(1/T), we are then able to correct the bias of all estimators. To this end, a Monte Carlo exercise is conducted and the results are presented and discussed. We conclude that, for given sets of parameters values, the bias correction works satisfactory for all parameters. The results for the bias expressions can be used to formulate the approximate Edgeworth distribution of the estimators. Moreover, the asymptotic properties of EGARCH models are still largely unexplored and are considered difficult tasks (see e.g. Straumann and Mikosch, 2006) [83]. There is still no complete answer to the following questions: under which conditions do EGARCH processes have bounded first and second order variance derivatives? And under which conditions is the expectation of the supremum norm of the second order log-likelihood derivative finite, in a neighborhood around the true parameter value? These questions are important because the existence of such moment bounds permits the establishment of large sample statistical properties, such as the asymptotic normality of the QMLEs.
Η συμβουλευτική διαδικασία
Authors: Σαλπιστής Σάββας
Published: August 2021

Στην παρούσα έρευνα παρουσιάζονται και αναπτύσσονται θεωρητικές και μεθοδολογικές απόψεις που αφορούν τη συμβουλευτική παρέμβαση στα πλαίσια της προσχολικής αγωγής. Το μοντέλο που χρησιμοποιήσαμε είναι επικεντρωμένο στο προσωπικό, γιατί θεωρούμε πως η αντιμετώπιση και επίλυση των περισσοτέρων προβλημάτων που εμφανίζονται στο χώρο της προσχολικής αγωγής είναι συχνότατα εφικτή διαμέσου του προσωπικού, εφόσον αυτό έχει την απαραίτητη υποστήριξη και γνώση. Ως εκ τούτου, η διατριβή αυτή στοχεύει στην περιγραφή της διαδικασίας της συμβουλευτικής παρέμβασης και των αποτελεσμάτων της, στην καλύτερη κατανόηση της αλληλεπίδρασης ανάμεσα στον σύμβουλο και την ομάδα προσωπικού και στην ανακάλυψη του τρόπου με τον οποίο αυτή η αλληλεπίδραση επηρεάζει το αποτέλεσμα της συμβουλευτικής παρέμβασης. Αυτό θα συνέβαλε στην εξέλιξη ενός μοντέλου που με αφετηρία το προσωπικό, θα στόχευε σε ευνοϊκά για το παιδί αποτελέσματα.
Ετερότητα και περιηγητική γραμματεία
Authors: Πολέζε Χριστίνα
Published: August 2021

Το παρόν πόνημα πραγματοποιήθηκε ύστερα από έρευνα, μελέτη και επεξεργασία 62 κειμένων, ιερωμένων πριγκίπων, καθηγητών πανεπιστημίων, φιλολόγων, αρχαιολόγων, συγγραφέων, ζωγράφων, χαρακτών, ιστορικών διπλωματών, γεωγράφων, πολιτικών, στρατιωτικών, μυθιστοριογράφων αρχιτεκτόνων, πολεμικών ανταποκριτών, ευρωπαϊκών εφημερίδων και περιοδικών, εθελοντών και αρθογράφων που περιηγηθήκαν στη Θεσσαλία και ιδιαιτέρως στη Λάρισα. Αφορά τη Λάρισα και τον ευρύτερο γεωγραφικό χώρο της Θεσσαλίας, την πεδιάδα, τις λίμνες, τον Πηνειό και αναφέρεται χρονικά από το 1545 έως τις αρχές του 20ου αιώνα. Η επεξεργασία των κειμένων στοχεύει στην αναζήτηση και καταγραφή των στοιχείων της Ετερότητας, των εθνικών στερεοτύπων και πρωτοτύπων. Όπως αυτά, αναφέρονται κατά επανάληψη στα κείμενα καθ' όλη τη διάρκεια της προαναφερθείσας περιόδου. Πρόκειται για διηγήσεις ιστορικών και πολιτισμικών γεγονότων με τη μορφή προσωπικών ημερολογίων, πολιτικών και θρησκευτικών αναφορών, ανταποκριτών και άρθρων και κυρίως επιστολών σε οικεία πρόσωπα, δρομολογίων, χρονικών. Τα κείμενα του ελληνοτουρκικού πολέμου, περιλαμβάνουν αποκλειστικά, ημερολόγια πολεμικών συρράξεων με περιγραφές των μαχών, των νεκρών των τραυματιών και του κλίματος του φόβου για τη ζωή που κινδυνεύει και χάνεται. Τα στοιχεία της Ετερότητας, όπως αυτά εντοπίστηκαν από τους Ευρωπαίους αναφέρονται στο πολυφυλετικό πλήθος των κατοίκων της Λάρισας, Έλληνες, Τούρκους, Εβραίους, Αρμένιους, Γύφτους, Αλβανούς, Βλάχους, Άραβες στην πολυθρησκευτικότητά τους εκκλησίες, τζαμιά, συναγωγές αλλά και σε λεπτομέρειες της χριστιανικής κυρίως λειτουργίας περιλαμβάνουν αναφορές στη γλωσσική ετερότητα των κατοίκων με την ελληνική , την τουρκική και την εβραϊκή να παίζουν κυρίαρχο ρόλο ενώ γίνονται σημαντικότατες αναφορές στον Θεσσαλικό κάμπο, τον Πηνειό και τις λίμνες που επηρεάζουν κατάλυτικά την οικολογική ισορροπία και την κλιματική ετερότητα της περιοχής. Η διατροφική ετερότητα με το γλυκύτατο Λαρισινό ψωμί να συνοδεύει πάντοτε το αρνάκι ή τα νόστιμα ποταμίσια λιμναία ψάρια κυριαρχεί στα πλούσια γεύματα του Μητροπολίτη. Ενδιαφέρουσες είναι και οι αναφορές στις ενδυματολογικές προτιμήσεις των Θεσσαλών, που μαζί με τα λίγα χαρακτικά και ζωγραφικά έργα συμβάλλουν στο σχηματισμό ολοκληρωμένης εικόνας για την εμφάνιση ανδρών και γυναικών της περιοχής. Τα κάρα με τους συμπαγείς τροχούς, οι άμαξες με τα κοντότριχα θεσσαλικά άλογα και η εμφάνιση του σιδηροδρόμου αποτελούν τόπους μετακίνησης των ταξιδιωτών που κινούνταν στους λασπωμένους Λαρισινούς δρόμους. Στα κείμενα παρατηρήθηκε πληθώρα, αρχαιολογικών ευρημάτων. Κατά τον ελληνοτουρκικό πόλεμο του 1897 πλήθος εθελοντών έσπευσαν να καταταγούν και να δώσουν τη ζωή τους για την ελευθερία της Θεσσαλίας. Στα κείμενά τους , μαζί με τη φρίκη του πολέμου καταγράφονται με τον ίδιο στερεότυπο τρόπο τα στοιχειά της ετερότητας. Στις αρχές του 20ου αιώνα καταγράφεται προσπάθεια βελτίωσης της ζωής των κατοίκων της Λάρισας και της ευρύτερης περιοχής.
Le temps dans la tragedie francaise du XVIIIe siecle
Authors: Ταμπάνογλου Παρασκευή
Published: August 2021

Ο 18ος αιώνας προσάρμοσε την τραγωδία και τον χρόνο της τραγωδίας (δραματικό χρόνο) στο φιλοσοφικό πνεύμα της εποχής και στις προτιμήσεις του κοινού. Ο χρόνος της τραγωδίας του 18ου αιώνα, αν και παρουσιάζεται ως : αναχρονιστικός, στατικός, πλαστός, ανομοιογενής (ως προς την εξέλιξη), με έντονες μυθιστορηματικές επιρροές, βραδύς αλλά υπερβολικά συμπυκνωμένος σε ορισμένα σημεία ανταποκρίνεται πλήρως στις απαιτήσεις της εποχής και συμβαδίζει με την πορεία της τραγωδίας προς το αστικό δράμα εξ'ου και η διαχρονικότητά του.
Στρατηγική συνέργεια για τις επιχειρήσεις που ακολουθούν διττή στρατηγική
Authors: Ψιλούτσικου Μαρίνα
Published: August 2021

Η αντίδραση των εδραιωμένων επιχειρήσεων σε περιπτώσεις ασυνεχούς καινοτομίας μπορεί να λάβει τρεις μορφές: πλήρης αδιαφορία, αποκλειστική υιοθέτηση ή διττή στρατηγική. Η παρούσα μελέτη διερευνά την τελευταία εστιάζοντας στον συν-ανταγωνισμό μεταξύ της εδραιωμένης δραστηριότητας και της ασυνεχούς καινοτομίας. Πιο συγκεκριμένα εξετάζονται τρία ερευνητικά ζητήματα: 1) Ποιοι παράγοντες συνδέονται με τον βαθμό επίσημης-τυπικής και ουσιαστικής συνεργασίας. 2) Από τι επηρεάζεται η επίτευξη στρατηγικών και οικονομικών συνεργειών. 3) Ποιου είδους συνέργειες οδηγούν σε ανταγωνιστικό πλεονέκτημα. Η εμπειρική διερεύνηση του θέματος εστιάζει στον κλάδο των εφημερίδων με συνδυασμό ποιοτικών (μελέτη περίπτωσης) και ποσοτικών δεδομένων (δημοσκόπηση) από ένα παγκόσμιο δείγμα εφημερίδων. Η στατιστική διερεύνηση των υποθέσεων έγινε με τη χρήση των προγραμμάτων SPSS και LISREL.Από τα αποτελέσματα της έρευνας προκύπτει πως η επίσημη συνεργασία συνδέεται θετικά με την παροχή κινήτρων για συνεργασία και την έμπρακτη ανάμειξη της ανώτατης διοίκησης στη νέα δραστηριότητα· ενώ συνδέεται αρνητικά με τη δημιουργία ξεχωριστού τμήματος για τη λειτουργία της νέας δραστηριότητας, τις αντιδράσεις των εργαζομένων, τις διαφορές στη σύνθεση των εργαζομένων στις δύο δραστηριότητες (εκπαίδευση και εξοικείωση με την τεχνολογία). Η ουσιαστική συνεργασία συνδέεται θετικά με την έμπρακτη ανάμειξη της ανώτατης διοίκησης στη νέα δραστηριότητα, τη θεώρηση της νέας δραστηριότητας ως ευκαιρίας και την υιοθέτηση του μεικτού μοντέλου για τη δημιουργία εσόδων ενώ συνδέεται αρνητικά με τις αντιδράσεις των εργαζομένων. Επιπλέον, η επίτευξη συνεργειών συνδέεται θετικά με το βαθμό ουσιαστικής συνεργασίας και το ποσοστό των αναγνωστών που διαβάζουν και τις δύο εκδόσεις. Σε ό,τι αφορά την επίτευξη ανταγωνιστικού πλεονεκτήματος, αυτή συνδέεται θετικά με την ύπαρξη στρατηγικών και οικονομικών συνεργειών. Από ποιοτικά ευρήματα πάντως της μελέτης και αντίθετα με την πλειοψηφία των βιβλιογραφικών αναφορών, που βλέπουν την εμπορική χρήση του Διαδίκτυου κυρίως ως τρόπο μείωσης του κόστους λειτουργίας μιας επιχείρησης, η ενδεδειγμένη στρατηγική για απόκτηση ανταγωνιστικού πλεονεκτήματος φαίνεται πως είναι η στρατηγική διαφοροποίησης και όχι η στρατηγική ηγεσίας κόστους.
Αποτελεσματικές στρατηγικές μάρκετινγκ καταναλωτικών προϊόντων ευρείας κατανάλωσης στην Ελλάδα που βρίσκονται σε διαφορετικό στάδιο του κύκλου ζωής προϊόντος και αγοράς
Authors: Πεϊτζίκα Ειρήνη
Published: August 2021

Στόχος της μελέτης είναι η διερεύνηση και καταγραφή των στρατηγικών μάρκετινγκ που ακολουθούνται από προϊόντα ευρείας κατανάλωσης σε διαφορετικά στάδια του κύκλου ζωής τους και σε διαφορετικά στάδια του κύκλου ζωής της αγοράς. Με την καταγραφή αυτή έγινε δυνατή η σύγκριση των στρατηγικών μάρκετινγκ που προτείνονται από τη βιβλιογραφία και των πραγματοποιημένων στρατηγικών μάρκετινγκ, και τελικά διερευνήθηκε κατά πόσο το μοντέλο του κύκλου ζωής εφαρμόζεται σε καταναλωτικά προϊόντα στην Ελλάδα.Στα πλαίσια της διδακτορικής διατριβής, πέρα από τους κύριους ερευνητικούς στόχους - που είναι η καταγραφή των στρατηγικών μάρκετινγκ σε κάθε στάδιο του κύκλου ζωής ενός προϊόντος/αγοράς, και αν αυτές οι στρατηγικές έρχονται σε συμφωνία με όσα προτείνονται από τη βιβλιογραφία/αρθρογραφία – μελετήθηκαν οι ομοιότητες και οι διαφορές που οι στρατηγικές μάρκετινγκ παρουσιάζουν στα διαφορετικά στάδια του κύκλου ζωής σε σχέση με τα χαρακτηριστικά του προϊόντος, και τις συνθήκες της αγοράς Τέλος, όλες οι παραπάνω στρατηγικές μάρκετινγκ για προϊόντα σε διαφορετικά στάδια προϊόντος και αγοράς συνδέθηκαν με την απόδοση του προϊόντος, προκειμένου να εντοπιστούν επιτυχημένες στρατηγικές μάρκετινγκ.
Αναγνωστικές δυσκολίες
Authors: Παπαδοπούλου Μαρία
Published: August 2021

Είναι πια κοινή πεποίθηση ότι η αξιολόγηση των δεξιοτήτων φωνολογικής επεξεργασίας σε πρώιμο στάδιο, όπως στα χρόνια του νηπιαγωγείου, μπορεί να οδηγήσει σε ασφαλείς προβλέψεις για τη μελλοντική αναγνωστική δεξιότητα. Η πρώιμη διάγνωση, αν συνδυαστεί με κατάλληλα επανορθωτικά προγράμματα, μπορεί να έχει ως αποτέλεσμα την υπέρβαση των όποιων δυσκολιών παρουσιάζονται στο μαθητή. Αφού οι μαθητές μπορούν από το νηπιαγωγείο ακόμη να αξιολογούνται για τη φωνολογική ενημερότητα, στην Πρώτη τάξη μπορούν να αξιολογηθούν στην ικανότητα αποκωδικοποίησης. Η ανεπάρκεια στην ικανότητα αποκωδικοποίησης, η οποία είναι βασικό συστατικό της αναγνωστικής διαδικασίας, μπορεί επίσης να προβλέψει τις μελλοντικές αναγνωστικές επιδόσεις. Η καλύτερη δοκιμασία για τον έλεγχο της ικανότητας αποκωδικοποίησης, προτείνεται από πολλούς ερευνητές ότι είναι η ανάγνωση ψευδολέξεων.Βασικός σκοπός αυτής της έρευνας ήταν η κατασκευή ενός τεστ για την αξιολόγηση της ικανότητας αποκωδικοποίησης. Ενός τεστ, που σε συνδυασμό με το κατάλληλο λογισμικό να μπορεί να μας δίνει σημαντικές πληροφορίες, όχι μόνο για την αναγνωστική ικανότητα του εξεταζόμενου μαθητή, αλλά και για τα ποσοτικά και ποιοτικά χαρακτηριστικά των λαθών του. Κατασκευάσαμε λοιπόν το τεστ «Όλυμπος», διαγνωστικό εργαλείο και λογισμικό υλικό για την αξιολόγηση της ικανότητας αποκωδικοποίησης στις πρώτες τάξεις του δημοτικού. Το τεστ χορηγήθηκε σε 425 μαθητές των τριών πρώτων τάξεων του δημοτικού και βρέθηκε αξιόπιστο και έγκυρο.Από τη σύγκριση των λαθών με λάθη μαθητών από άλλες χώρες διαπιστώσαμε ότι οι μαθητές που μαθαίνουν ανάγνωση σε ένα οποιοδήποτε αλφαβητικό σύστημα, έχουν πολλά κοινά προβλήματα να επιλύσουν. Από την ποιοτική ανάλυση των λαθών προέκυψε ότι οι Έλληνες μαθητές κάνουν περισσότερα αναγνωστικά λάθη λόγω φωνολογικής ομοιότητας των γραμμάτων με αυτά που τα αντικαθιστούν κι ότι ανάλογα με τη θέση που κατέχουν μέσα στη λέξη (αρχικά-μεσαία-τελικά) αντικαθιστούν τα φωνήματα με διαφορετικά γράμματα για κάθε θέση.Η προσπάθεια παρέμβασης που έγινε σε ομάδα μαθητών που είχαν αξιολογηθεί με το τεστ «Όλυμπος» και αναλύθηκαν τα λάθη τους με τη βοήθεια του ομώνυμου λογισμικού, έδειξε ότι με τη βοήθεια των νέων τεχνολογιών και την ύπαρξη κατάλληλων δοκιμασιών, μπορούμε να εξοικονομήσουμε πολύτιμο χρόνο, τον οποίο θα διαθέσουμε για έγκαιρη επανορθωτική διδασκαλία.
Η φιλοσοφική ανθρωπολογία του Ζαν-Πωλ Σάρτρ
Authors: Κεμαλάκη Ελένη
Published: August 2021

Ο ανθρωπισμός που ευαγγελίζεται ο Sartre συμπυκνώνεται στην προβληματική της πάλης του ανθρώπου με το πεπρωμένο, δηλαδή στην ελευθερία ως υπέρτατης αξίας και θεμέλιο της ύπαρξης, που πραγματώνεται στην δράση και την ζωή με τον Άλλο. Δεν ανακαλύπτουμε τον εαυτό μας μέσα σε κάποιο καταφύγιο αλλά στον δρόμο, στην πόλη, ανάμεσα στο πλήθος, πράγμα ανάμεσα στα πράγματα, άνθρωπος ανάμεσα στους ανθρώπους. Οι υποκειμενικές αντιδράσεις –μίσος, αγάπη, φόβος, πάθος- είναι οι τρόποι με τους οποίους συναντά ο άνθρωπος τον κόσμο σε ένα διαρκές γίγνεσθαι. Μόνον η δράση δικαιώνει καθημερινά την υπόστασή του και των άλλων ανθρώπων, νοηματοδοτεί την ελευθερία του, ξεπερνά τα όριά του και αγγίζει την αλήθεια, τον εαυτό του και τον Άλλον. Η ριζική μεταστροφή που πρέπει να επιτελέσει ο άνθρωπος συνίσταται στο να ξεπεράσει η συνείδηση τον πειρασμό του «να είναι» για να αναλάβει τον κίνδυνο «να υπάρχει», προκειμένου να μεταβεί από την φυσική κατάσταση στην αυθεντικότητα. Στην υπαρξιακή τροχιά του, οφείλει να μην υποτάσσεται στην μοίρα, να απαλλάσσεται από τα είδωλά του και να βελτιώνει καθημερινά τον εαυτό του, ανακαλύπτοντας την εικόνα την δική του και του κόσμου (181 λέξεις)
Σχήματα πεπερασμένων διαφορών με αυτόματη αναδιαμέριση για υπερβολικούς νόμους διατήρησης
Authors: Σφακιανάκης Νικόλαος
Published: August 2021

Στην εργασία αυτή μελετάμε Σχήματα Πεπερασμένων διαφορών σε μονοδιάστατα, μη ομοιόμορφα, αναδρομικά οριζόμενα πλέγματα. Συνδυάζουμε τις βασικές ιδιότητες προσέγγισης συναρτήσεων σε μη-ομοιόμορφα πλέγματα, με την ανακατασκευή του πλέγματος, τη χωρική ανανέωση της διακριτής λύσης πάνω στο νέο πλέγμα, με την χρονική ανανέωση ανανέωση της λύσης, χρησιμοποιώντας σχήματα πεπερασμένων διαφορών σχεδιασμένα ειδικά για μη-ομοιόμορφα πλέγματα. Τα βήματα αυτά ορίζουν το Βασικό Αναδρομικό Σχήμα. Επιπλέον αναλύουμε τις ιδιότητες του Βασικού Αναδρομικού Σχήματος ως ον αϕορά στην Συνολική του Κύμανση και παρέχουμε τα θεωρητικά αποτελέσματα της δουλειάς αυτής. Αναλυτικότερα: μελετάμε τις βασικές ιδέες των προσεγγίσεων Πεπερασμένων Διαϕορών σε μη-ομοιόμορϕα πλέγματα. Αναλύουμε τις ιδιότητες τους και συγκρίνουμε τα ποιοτικά χαρακτηριστικά τους με τις αντίστοιχες προσεγγίσεις σε ομοιόμορϕα πλέγματα. Έπειτα, παρουσιάζουμε την μέθοδο ανακατασκευής του πλέγματος, που χρησιμοποιούμε στην εργασία αυτή. Εξηγούμε το τρόπο με τον οποίο κατασκευάζουμε το νέο μη-ομοιόμορϕο πλέγμα, βασιζόμενοι σε γεωμετρικές ιδιότητες της αριθμητικής λύσης και στο υπάρχουν μη-ομοιόμορφο πλέγμα. Περιγράφουμε τα συναρτησοειδή που είναι υπεύθυνα για την ανακατασκευή αυτή και παρουσιάζουμε τις ιδιότητες τους. Σχέσεις με άλλες μεθόδους ανακατασκευής πλέγματος δίνονται υπό την μορφή αναφορών. Έπειτα παρουσιάζουμε την την διαδικασία με την οποία η αριθμητική λύση επαναπροσδιορίζεται στο νέο μη-ομοιόμορφο πλέγμα. Αναλύουμε χαρακτηριστικές ιδιότητες όπως η διατήρηση της μάζας και η αρχή μεγίστου. Προχωράμε, έπειτα, στο βήμα της χρονική ανανέωση του Βασικού Αναδρομικού Σχήματος. Αναϕέρουμε μερικά γνωστά και μερικά νέα αριθμητικά σχήματα, όλα σχεδιασμένα ειδικά για μη-ομοιόμορφα πλέγματα. Παρατηρούμε ότι κάποια εξ' αυτών είναι ταυτόσημα όταν το πλέγμα είναι ομοιόμορϕο. Αναλύουμε μερικές από τις ιδιότητες τους όπως: Συνέπεια, Ευστάθεια, Ακρίβεια χρησιμοποιώντας την Δραστική Εξίσωση του σχήματος ως βασικό εργαλείο. Κατά τη διάρκεια της ανάλυσης αυτής ανακαλύπτουμε ότι το κλασσικό κριτήριο συνέπειας για σχήματα Πεπερασμένων Διαϕορών δεν είναι ικανή συνθήκη για να εξασϕαλίσει την συνέπεια του σχήματος όταν το πλέγμα είναι μη-ομοιόμορϕο. Για το λόγο αυτό προτείνουμε μία γενίκευση του κριτηρίου αυτού ως ικανή συνθήκη για την συνέπεια του σχήματος, εφαρμόσιμη και στην περίπτωση του ομοιόμορφο όσο και στην περίπτωση του μη-ομοιόμορφο πλέγματος. Έπειτα παρουσιάζουμε τα αποτελέσματα μιας σειράς αριθμητικών πειραμάτων, όπου και συγκρίνουμε τις ιδιότητες ευστάθειας και ακρίβειας σχημάτων πάνω από ομοιόμορφο και μη-ομοιόμορφο πλέγμα. Τέλος, μελετάμε την Συνολική Κύμανση του Βασικού Αναδρομικού Σχήματος όταν χρησιμοποιούνται αριθμητικά σχήματα που παράγουν ταλαντώσεις. Αποδεικνύουμε ότι κάτω από συγκεκριμένες συνθήκες η Συνολική Κύμανση είναι φραγμένη και επιπλέον (κάτω από αυστηρότερες συνθήκες) ότι η αύξηση της Κύμανσης εξ' αιτίας των ταλαντώσεων μειώνεται με το χρόνο. Η εργασία αυτή οδήγησε στην κατάθεση τριών ερευνητικών άρθρων σε επιστημονικά περιοδικά.
Η προθηματοποίση στις νεοελληνικές διαλέκτους
Authors: Δημελά Ελεονώρα-Διονυσία
Published: August 2021

Στην παρούσα διατριβή επιχειρείται η συγχρονική και διαχρονική προσέγγιση φαινομένων προθηματοποίησης στις νεοελληνικές διαλέκτους. Συγκεκριμένα, μελετώνται τα διαλεκτικά μορφήματα ακρο-, μωρο-, πλακο-, σ(ι)ο-/σα-, χαμο- ως προς την ιστορική τους εξέλιξη, και τις φωνολογικές, δομικές και σημασιολογικές τους αποκλίσεις σε συγχρονικό επίπεδο. Η μετάβαση από τη σύνθεση στην παραγωγή, δηλαδή η προθηματικοποίηση (βλ. Amiot 2005), αποδεικνύει ότι τα όρια ανάμεσα στις δύο διαδικασίες δεν είναι σαφώς διακριτά (Booij 2005, Bauer 2005, Ralli 2010). Κατά την προθηματικοποίηση, ένα μόρφημα αποκλίνει από το λεξηματικό του πρόγονο, χάνει την αυτονομία του (Iacobini 2004) και είναι δυνατό να υπόκειται σε φωνολογικές αλλαγές. Είναι γενικώς παραδεκτό ότι η γραμματικοποίηση επιτελείται, εφόσον πληρούνται ορισμένες προϋποθέσεις (Lehmann 1985, Hopper & Traugott 1983, Hopper 1991, Heine & Kuteva 2002, Heine 2003, Amiot 2005, Giannoulopoulou 2006, Αναστασιάδη-Συμεωνίδη 2008, van Goethem 2008). Οι προτεινόμενες γενικές παράμετροι για την προθηματικοποίηση από τη διεθνή βιβλιογραφία είναι οι ακόλουθες: α) φωνολογική διάβρωση, β) αποσημασιοποίηση, γ) αποκατηγοριοποίηση, δ) περιορισμός συντακτικού βάρους, ε) ανάμειξη, στ) διεύρυνση συνδυαστικών μορφολογικών ιδιοτήτων. Στη μελέτη αυτή, προσπαθώ να απαντήσω σε τρεις σημαντικές ερωτήσεις: α) Ποιες είναι οι εξειδικευμένες παράμετροι που ερμηνεύουν τη μετάβαση από τη σύνθεση στην προθηματοποίηση; β) Οι παράμετροι αυτές είναι ίδιες για όλα τα φαινόμενα γραμματικοποίησης ή περιορίζονται στο πεδίο της μορφολογίας; γ) Ποια είναι η ιεράρχηση των συγκεκριμένων παραμέτρων κατά τη μορφολογικοποίηση; Στο πεδίο της μορφολογίας, υποστηρίζω ότι ο μορφολογικός παράγοντας έχει αποφασιστική σημασία για την περάτωση μιας διαδικασίας μορφολογικοποίησης. Είναι δυνατό άλλες παράμετροι να κινητοποιούν ή να συνεισφέρουν στην εξέλιξη της διαδικασίας, αλλά δεν μπορούν να εγγυηθούν την ολοκλήρωση αυτής. Υπό αυτήν την έννοια, προτείνω ότι οι γενικές παράμετροι που εμπλέκονται είναι η επανασημασιοποίηση και η διάβρωση, ενώ οι εξειδικευμένες μορφολογικές παράμετροι που απαντούν σε τελικό στάδιο της προθηματικοποίησης είναι: α) η αύξηση της παραγωγικότητας, β) η διεύρυνση των μορφολογικών συνδυαζόμενων βάσεων. Τόσο τα εξεταζόμενα διαχρονικά δεδομένα της Ελληνικής γλώσσας, όσο και τα εξεταζόμενα συγχρονικά δεδομένα από τη διαλεκτική ποικιλία της νέας Ελληνικής επιβεβαιώνουν τις παραπάνω θέσεις.